Skogliheimen på Askøy ved Bergen ble etablert som behandlingshjem i 1957. Året etter kom Blå Kors' første klinikk i Storgata i Oslo (i dag Blå Kors Poliklinikk Oslo). Blå Kors Sosialhjem (i dag Blå Kors klinikk Haugaland) ble etablert i 1963 i Haugesund, og Håkøy Helseheim ble etablert i Tromsø i 1968. Samme år fikk Blå Kors sitt første tilbud om videregående opplæring med etableringen av Hop yrkesskole på Askøy, i dag Hop videregående skole.